Arkivsak-dok. 35 - 16 

Saksbehandler: Kristine N. Meinkøhn

Behandles av: Møtedato:

Sandnes Eiendomsselskap KF 16.03.2016

**Salg av kommunale boliger**

**Bakgrunn for saken:**

Styret i SEKF vedtok i sak 178 – 15 at Daglig leder i SEKF gis fullmakt til å vurdere å avhende en del kommunale gjennomgangsboliger som anses uhensiktsmessige, samt fullmakt til å vurdere salg/utleie av hver enkelt prestebolig etter hvert som den stilles til kommunens disposisjon.

Dette vedtaket er i overensstemmelse med SEKF sine vedtekter § 2 b. som bla sier at gjennomføringen av salg av kommunal eiendom tilligger eiendomsforetaket.

Av § 2.2.3 i nytt økonomireglement av 1.1.2016 følger at «i saker om avhending av kommunalt eide bygg og anlegg som forvaltes av kommunale foretak, avgir formannskapet innstillig til bystyret når tiltaket ikke er vedtatt i eller avviker fra vedtatt økonomiplan.

I følge denne bestemmelsen skal styret oversende konkrete saker om salg av boliger til endelig avgjørelse i bystyret før iverksetting.

**Saksopplysninger:**

På bakgrunn av denne uoverensstemmelsen mellom vedtektene til SEKF § 2 b og og nytt økonomireglement § 2.2.3 har styret oversendt saken til rådmannen for videre behandling. I bystyresak 10/16 behandlet rådmannen sak om salg av kommunale utleieboliger – praktisering ihht vedtatte styringsdokumenter.

Følgende vedtak ble truffet i denne saken:

1. *Ihht vedtektene §2 b. har styret i Sandnes Eiendomsselskap KF ansvaret for salg av boliger, i samsvar med resultatenhetenes virksomhet og definerte behov.
Det betyr at det er styret sitt ansvar å avgjøre enkeltsaker om salg. Gjennomføring skjer som allerede nedfelt i §2b i åpen prosess og ved bruk av eiendomsmekler. Kjøp/salg skjer til markedspris.*
2. *Styret i Sandnes Eiendomsselskap KF har ihht. økonomireglement §3.1.3 ansvaret for å rapportere til bystyret i perioderapportene merinntektene som følger av solgte boliger. Antall solgte boliger og kort omtale av oppnådde priser samt begrunnelser for salget skal fremgå av omtalen i perioderapporten.*
3. *Bystyret avgjør i sak om perioderapporten, etter anbefaling fra styret og innstilling fra rådmannen, disponeringen av merinntektene jfr. økonomireglementet §3.1.3.*

*Ovennevnte presiseringer gjelder frem til de berørte reviderte styringsdokumenter som angår denne saken er vedtatt av bystyret, tentativt frem til sommeren 2016.*

**Vurderinger:**

Markedet for salg av bolig har gått betydelig ned det siste året. Dette vil selvsagt gjenspeile seg i den pris SEKF kan forvente å få for boliger som blir lagt ut for salg. På den annen side så kjøper foretaket inn boliger i det samme markedet, og det er langt flere boliger som skal kjøpes inn enn som skal selges det kommende året. Det er kostbart å besitte boliger som er lite egnet som kommunale gjennomgangsboliger og det anses derfor som mest hensiktsmessig å selge en del av boligene selv om markedet er lavere enn en kunne forvente.

**Oppsummering:**

Etter dette vil SEKF selge/leie ut boliger i tråd med vedtak i sak 178 – 15 om salg av kommunale gjennomgangsboliger frem til reviderte styringsdokumenter som angår denne saken er vedtatt i bystyret.

**Forslag til vedtak:**

* Vedtak i styresak 178 – 15 opprettholdes

Sandnes Eiendomsselskap KF, 09.03.2016

Torbjørn Sterri

daglig leder